KIRJALLINEN KYSYMYS E-1890/03 esittäjä(t): Christopher Heaton-Harris (PPE-DE) komissiolle. Eurostatin pääjohtaja.



Virallinen lehti nro 051 E , 26/02/2004 s. 0153 - 0154



KIRJALLINEN KYSYMYS E-1890/03 esittäjä(t): Christopher Heaton-Harris (PPE-DE) komissiolle (6. kesäkuuta 2003) Aihe: Eurostatin pääjohtaja Voiko komissio vahvistaa, että Institut TES, CESD-Communautaire ja Deba ovat kaikki Eurostatin pääjohtaja Yves Franchetin perustamia yrityksiä? Voiko komissio antaa lisätietoja näistä yrityksistä ja kertoa, milloin se tiesi Yves Franchetin osallisuudesta kyseisiin yrityksiin? Voiko komissio toimittaa minulle luettelon kaikista Institut TES:n, CESD-Communautairen ja Deban EU:n talousarviosta saamista maksuista ja tuista? Voiko komissio antaa tarkempia tietoja kaikista niistä kyseisten yritysten kanssa tehdyistä sopimuksista, joista päätettiin ilman tarjouskilpailukutsua, sekä kuhunkin sopimukseen liittyvistä rahasummista? Pedro Solbes Miran komission puolesta antama vastaus (22. syyskuuta 2003) Institut TES Institut TES (Training of European Statisticians), on Luxemburgin lain mukainen voittoa tavoittelematon yhdistys. Sen perustivat 28. marraskuuta 1996 henkilöt, jotka edustivat 11 jäsenvaltion kansallisia tilastolaitoksia, Euroopan vapaakauppaliiton Eftan jäsenmaiden tilastolaitoksia sekä Centre Universitaire de Luxembourgia. Yves Franchet ei ollut perustajajäsen vuonna 1996. Hänet kuitenkin otettiin perustamispäivänä instituutin jäseneksi (membre de l'Institut) samoin kuin kaksi muuta Eurostatin johtajaa. Institut TES:lle lähettämässään, 16. huhtikuuta 1997 päivätyssä kirjeessä Yves Franchet ilmoitti TES:n puheenjohtajalle päätöksestään erota yleiskokouksen jäsenen tehtävästä. Samalla hän ilmoitti myös muiden Eurostatin edustajien heti voimaan astuvasta eroamisesta. CESD-Communautaire CESD (Centre Européen de formation des Statisticiens économistes des pays en voie de développement) perustettiin Luxemburgin lain mukaisena voittoa tavoittelemattomana yhdistyksenä 29. helmikuuta 1989. Yhdistyksen ylimääräisessä yleiskokouksessa 26. toukokuuta 1989 päätettiin perussäännön muuttamisesta, jolloin yhdistyksen nimeksi tuli Centre européen de formation des Statisticiens-Economistes des Pays en voie de développement, lyhennettynä CESD-Communautaire. Mainitussa 26. toukokuuta 1989 muutetussa perussäännössä myönnetään Eurostatin pääjohtajalle nimitys erioikeusjäsen (membre privilégié). Tämä nimitys myönnettiin myös muille henkilöille, joita ovat esimerkiksi jäsenvaltioiden kansallisten tilastolaitosten pääjohtajat sekä ulkosuhteiden pääosaston ja kehitysyhteistyön pääosaston pääjohtajat. Erioikeusjäsenet ovat henkilöitä, joista tulee yhdistyksen jäseniä pelkällä liittymisilmoituksella ilman, että yleiskokouksen tarvitsee päättää asiasta. Yves Franchet oli CESDCommunautairen puheenjohtaja vuoteen 1995 saakka. CESD-Communautairen puheenjohtajalle osoittamassaan, 16. huhtikuuta 1997 päivätyssä kirjeessä Yves Franchet ilmoitti päätöksestään erota yleiskokouksen jäsenen tehtävästä. Samalla hän ilmoitti myös muiden Eurostatin edustajien heti voimaan astuvasta eroamisesta. DEBA Ryhmittymä Data for European Business Analysis (DEBA GEIE) perustettiin 17. helmikuuta 1992 Luxemburgissa. Perussäännön 6 ja 8 artiklan mukaan jäseniä olivat - komissio, jota edustaa Eurostat ja jolla on 50 prosenttia äänivallasta - ammattialojen edustajat Euroopan tasolla, joilla on 25 prosenttia äänivallasta - kansallisen tai Euroopan tason monialaiset työnantajajärjestöt, joilla on 25 prosenttia äänivallasta. Eurostatin virallinen ero astui voimaan 31. joulukuuta 1997, mikä aiheutti perussäännön 7 artiklan mukaisesti GEIE:n purkautumisen ja lopettamisen. Komission tiedot Eurostatin osallistumisesta mainittuihin organisaatioihin - Eurostat valtuutettiin 17. lokakuuta 1995(1) annetulla komission tiedonannolla jatkamaan osallistumistaan Eurocostiin, CESD-Communautaireen ja DEBAan, mutta samalla todettiin, että Eurostatin olisi asteittain luovuttava osallistumisesta. Tämän päätöksen mukaisesti Yves Franchet ilmoitti 2. toukokuuta 1997 päivätyllä kirjeellä komissaari de Silguyn kabinettipäällikölle, että kukaan Eurostatin edustaja ei enää osallistunut TES:n, CESD:n tai Eurocostin hallintoelimiin. Kirjeessä huomautettiin, että DEBA:n perussäännön mukaan jäsen ei voi erota siitä. Tästä syystä pyydettiin perussäännön muuttamista. Eurostatin edustajat erosivat lopullisesti DEBA:n hallintoelimistä joulukuussa 1997. - Pyydetyt tiedot sisältävät taulukot toimitetaan suoraan arvoisalle parlamentin jäsenelle. Taulukossa 1 esitetään kaikkien pääosastojen maksut TES:lle vuosilta 19972003. Taulukossa 2 esitetään kaikkien pääosastojen maksut CESD-Communautairelle vuosilta 19922003, ja taulukossa 3 esitetään kaikkien pääosastojen maksut DEBA:lle vuosilta 19922002. (1) SEC(95) 1684.